**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ : 24204**

**Λιβαδειά 24 /12/2021**

**ΑΠΟΣΠΑΣΜΑ**

Από το πρακτικό της αριθμ.2021-27ης ΕΙΔΙΚΗΣ ΜΕΙΚΤΗΣ Συνεδρίασης –

του Δημοτικού Συμβουλίου Λεβαδέων

Αριθμός απόφασης  **127**

**ΘΕΜΑ** : **Έγκριση Προϋπολογισμού Δήμου Λεβαδέων οικονομικού Έτους 2022**

Στη Λιβαδειά σήμερα την 22α του μηνός Δεκεμβρίου 2021, ημέρα Τετάρτη και ώρα 18:00 μ.μ , συνήλθε σε ειδική συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **μεικτή ΣΥΝΕΔΡΙΑΣΗ (δια ζώσης , στην αίθουσα συνεδριάσεων του Δημοτικού Συμβουλίου στο Παλαιό Δημαρχείο** – **Πλ. Εθνικής Αντίστασης και ταυτόχρονα με τηλεδιάσκεψη)**  κατ΄εφαρμογήν: **α)** των διατάξεων του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **, β)** των διατάξεων της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3, και ύστερα από την από **23731/17-12-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε και απεστάλη ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 18 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Γαλανός Κων/νος |
|  | Μητάς Αλέξανδρος | 2 | Φορτώσης Αθανάσιος |
|  | Τσεσμετζής Εμμανουήλ | 3 | Καράλης Χρήστος |
|  | Δήμου Ιωάννης | 4 | Τζουβάρας Νικόλαος |
|  | Αποστόλου Ιωάννης | 5 | Πούλος Ευάγγελος |
|  | Σάκκος Μάριος | 6 | Κοτσικώνας Επαμεινώνδας |
|  | Νταντούμη Ιωάννα | 7 | Αρκουμάνης Πέτρος |
|  | Καράβα Χρυσοβαλάντου Βασιλική (Βάλια) | 8 | Γερονικολού Λαμπρινή |
|  | Μερτζάνης Κων/νος | 9 | Μπαρμπέρης Νικόλαος |
|  | Γιαννακόπουλος Βρασίδας | 10 | Αλεξίου Λουκάς |
|  | Σαγιάννης Μιχαήλ | 11 | Πλιακοστάμος Κων/νος |
|  | Πούλου Γιώτα | 12 | Τουμαράς Βασίλειος |
|  | Καπλάνης Κων/νος | 13 | Χέβα Αθανασία (Νάνσυ) |
|  | Τόλιας Δημήτριος | 14 | Σπυρόπουλος Δημοσθένης |
|  | Παπαϊωάννου Λουκάς | 15 | Κατής Χαράλαμπος |
|  | Μπράλιος Νικόλαος |  |  |
|  | Τσιφής Δημήτριος |  | Δεν προσήλθαν αν και κλήθηκαν νόμιμα |
|  | Καραμάνης Δημήτριος |  |  |
|  |  |  |  |
|  |  |  |  |

Στην συνεδρίαση είχαν νομίμως προσκληθεί και οι Πρόεδροι των Κοινοτήτων, εκ των οποίων δεν παρέστη κανείς.

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

**Εισηγούμενος το πρώτο θέμα της ημερήσιας διάταξης** , ο Πρόεδρος έθεσε υπόψη των μελών του Δημοτικού Συμβουλίου , τις υπ΄αριθμ. 348/2021 απόφαση της Οικονομικής Επιτροπής του Δήμου (ΑΔΑ:97ΜΓΩΛΗ-ΜΓΠ) με την οποία συντάχθηκε το σχέδιο του προϋπολογισμού οικονομικού έτους 2022 και 377/2021 απόφαση της Οικονομικής Επιτροπής του Δήμου (ΑΔΑ:97ΗΔΩΛΗ-ΠΘΝ) με την οποία έγινε προσαρμογή σχεδίου προϋπολογισμού οικονομικού έτους 2022 και σύνταξη Ολοκληρωμένου Πλαισίου Δράσης (ΟΠΔ) έτους 2022

Ακολούθως ο κ. Πρόεδρος έδωσε τον λόγο στον Δ/ντή των Οικονομικών Υπηρεσιών του Δήμου Λεβαδέων ο οποίος είπε:

Η επιχείρηση της περιγραφής των οικονομικών συνθηκών μέσα στις οποίες κατατίθεται για συζήτηση και ψήφιση ο προϋπολογισμός του οικονομικού έτους 2022 και η προσπάθεια αποτίμησης των εξελίξεων, θετικών ή αρνητικών, της χρονιάς που πέρασε, ή του επαρκούς προσδιορισμού της οικονομικής βάσης πάνω στην οποία θα μπορούσαν να στηριχθούν προβλέψεις, προοπτικές και προσδοκίες, δυστυχώς οδηγεί στη δυσάρεστη θέση μιας κουραστικής επανάληψης.

**Το καθεστώς της σοβαρής αβεβαιότητας,** που συνεπάγεται η ευμετάβλητη πιθανολόγηση του χρόνου λήξης της πανδημίας και **η διάρκεια της κρίσης**, που συσχετίζεται με το χρονικό σημείο εξάλειψης του υγειονομικού κινδύνου, αποτελεί σήμερα την πιο σημαντική, αλλά **άγνωστη παράμετρο για τη διαδικασία οικονομικών προβλέψεων.**

Η ψήφιση προϋπολογισμού και του Ολοκληρωμένου Πλαισίου Δράσης (του άρθρου 4 του ν. 4111/2013) γίνεται από το Δημοτικό Συμβούλιο σε μία ειδική για το σκοπό αυτό συνεδρίαση. (άρθρο 266 & 267 Ν.3852/2010) (ΥΠ.ΕΣ. εγκ.22/οικ. 46703/2013) (ΥΠ. ΕΣ. εγκ.53/ οικ.45226/2014) (ΥΠ.ΕΣ.Δ.Α. Εγκ. 41/39937/2015)  (ΥΠ.ΕΣ. εγκ.23/38577/2016) (ΥΠ.ΕΣ. εγκ.36/41080/2017). Φέτος σύμφωνα με το υπ αριθμ. 189624/16-9-2021 έγγραφο της Γενικής Δ/νσης Εσωτερικής Λειτουργίας της Αποκεντρωμένης Διοίκησης Θεσσαλίας-Στερεάς Ελλάδας σημείο (12) εφιστάται η προσοχή ότι κρίνεται σκόπιμο οι αποφάσεις του Δημοτικού Συμβουλίου να είναι διακριτές και να αποστέλλονται στην υπηρεσία τους με ξεχωριστή διαβίβαση . Αρα κατά συνέπεια θα ληφθούν δυο ξεχωριστές αποφάσεις.  
Κατά τη συζήτηση του προϋπολογισμού τίθενται υπόψη του συμβουλίου χρηματοοικονομικοί και άλλοι δείκτες που παρέχονται από την οικονομική υπηρεσία, σύμφωνα με όσα προβλέπονται στο άρθρο 165 του ν. 3463/2006 (Α' 114). (παρ 6 άρθρο 77 Ν. 4172/2013, όπως αντικαταστάθηκε με το άρθρο 189 του Ν.4555/18)

Η συζήτηση και η ψήφιση του προϋπολογισμού διεξάγεται **επί της εισήγησης της οικονομικής επιτροπής και επί των εναλλακτικών προτάσεων των παρατάξεων** που τυχόν υποβλήθηκαν. Έγκυρες θεωρούνται οι ψήφοι υπέρ συγκεκριμένης πρότασης, είτε υπέρ της κατατεθείσας από την οικονομική επιτροπή είτε υπέρ εναλλακτικών προτάσεων, που κατατίθενται σύμφωνα με την παράγραφο 9. Οι λευκές ψήφοι δεν λαμβάνονται υπόψη για τον υπολογισμό της πλειοψηφίας. (παρ 8 άρθρο 77 Ν. 4172/2013, όπως αντικαταστάθηκε με το άρθρο 189 του Ν.4555/18 και τροποποιήθηκε με την περίπτ. α' της παρ. 1 του άρθρου 12 του Ν. 4623/19)

**Κατόπιν των ανωτέρω:**

**α)** Η Οικονομική Επιτροπή με την απόφαση 348/9-12-2021 (ΑΔΑ- 97ΜΓΩΛΗ-ΜΓΠ) κατάρτισε το σχέδιο του προϋπολογισμού Δήμου Λεβαδέων για το Οικονομικό Ετος 2022, το οποίο ενσωματώθηκε στην ηλεκτρονική βάση δεδομένων που τηρείται στο Υπουργείο Εσωτερικών στις 10/12/2021

**β)** Με το αρ. πρωτ. 2286/17-12-2021 το Παρατηρητήριο έχει τη γνώμη ότι το σχέδιο του προϋπολογισμού που αξιολόγησε :

- **Έχει τηρήσει** τις οδηγίες που δόθηκαν με την υπ’αριθμ. 55040/21.07.2021 ΚΥΑ και με τις απαντήσεις του πεδίου «Συχνές Ερωτήσεις: Προϋπολογισμοί ΟΤΑ 2022», οι οποίες ταυτόχρονα αποτέλεσαν κριτήρια της διενεργούμενης αξιολόγησης.

- **Είναι τουλάχιστον Ισοσκελισμένο**.

Προέκυψαν νέα δεδομένα για τις πιστώσεις που πρέπει να εγγραφούν στον προυπολογισμό του 2022 και έτσι

ΐ) Επικαιροποιήθηκε το πρόγραμμα επενδύσεων και με βάση τα νέα δεδομένα πρέπει να εγγραφoύν πιστώσεις συνολικού ποσού 10.804.351,23 ευρώ αντί των 10.702.010,79 ευρώ που είχαν εγγραφεί με την 348/2021 απόφαση της Οικονομικής Επιτροπής

ιι) Οι υποχρεώσεις με τα νέα στοιχεία αναμένεται να είναι την 31/12/2021 περίπου 617.940 ευρώ από τα 411.840 ευρώ που προβλέπονταν στο σχέδιο της 348/2021 απόφασης της Οικονομικής Επιτροπής και το χρηματικό υπόλοιπο 4.812.009 ευρώ από 4.889.817 ευρώ

**Κατόπιν των ανωτέρω**

Ο Δήμος Λεβαδέων προσάρμοσε τον Προϋπολογισμό οικονομικού έτους 2022 στα σημερινά δεδομένα, μη παραβιάζοντας τις οδηγίες της Κ.Υ.Α. 55040/2021

Για τον σκοπό αυτό ο Δήμος έκανε χρήση, πάλι, της εκτέλεσης των προϋπολογισμών 2020 και 2021 μέχρι 31 Οκτωβρίου, αφού για τα χρονικά διαστήματα αυτά έχει αναρτήσει τα Στατιστικά Δελτία στην βάση δεδομένων «Οικονομικών στοιχείων ΟΤΑ»

## Μετά τα ανωτέρω και έχοντας υπόψη:

α) Τις επικαιροποιημένες προτάσεις των υπηρεσιών για το σχέδιο προυπολογισμού οικονομικού έτους 2022

β) Την Κ.Υ.Α. των υπουργών Οικονομικών και Εσωτερικών 55040/2021 «Παροχή οδηγιών για την κατάρτιση του προϋπολογι­σμού των δήμων, οικονομικού έτους 2022»

γ) Τις διατάξεις της παρ. 2 του άρθρου 77 του Ν. 4172/2013, όπως αντικαταστάθηκε με το άρθρο 189 του Ν.4555/18, σύμφωνα με την οποία «Ο προϋπολογισμός καταρτίζεται με βάση τις οδη­γίες που παρέχονται ετησίως με την κοινή απόφαση των Υπουργών Οικονομικών και Εσωτερικών της προ­ηγούμενης παραγράφου και κατόπιν αιτιολογημένης εισήγησης της οικονομικής υπηρεσίας του δήμου, για το εκτιμώμενο ύψος εσόδων και ιδίως των ιδίων εσόδων, σύμφωνα με τις οδηγίες αυτές».

δ) Τις διατάξεις του Ν. 4270/14 (ΦΕΚ 143/Β/28-6-2014) «Αρχές δημοσιονομικής διαχείρισης και εποπτείας-δημόσιο λογιστικό και άλλες διατάξεις»

ε) Το γεγονός ότι το Δημοτικό Συμβούλιο δεν έχει μεταβιβάσει επιπλέον αρμοδιότητες στις κοινότητες και συνεπώς δεν απαιτείται απόφαση των συμβουλίων των κοινοτήτων για τον προϋπολογισμό των αρμοδιοτήτων που τους έχουν μεταβιβασθεί

**Υπεβλήθη η υπ΄αριθμ 23667/16-12-2021 εισήγηση-πρότασή μας προκειμένου να προσαρμόσει η Οικονομική Επιτροπή στα σημερινά δεδομένα το σχέδιο του προϋπολογισμού οικονομικού έτους 2022, σύμφωνα με την παρ. 5 του άρθρου 77 του Ν. 4172/2013 και τις οδηγίες της ΚΥΑ 55040/2021**

*Με την 124/2021 (ΑΔΑ:ΨΙΩΨΩΛΗ-ΨΚΒ) Απόφαση του Δημοτικού Συμβουλίου έγινε η έγκριση του Τεχνικού Προγράμματος για το έτος 2022*

*Είναι γνωστό ότι στον προϋπολογισμό εγγράφονται έσοδα και δαπάνες που προβλέπονται από το νόμο και επ΄ ουδενί ο προϋπολογισμός δεν μπορεί να είναι διεκδικητικός .*

*Τα έσοδα που εγγράφονται είναι αυστηρά προσδιορισμένα όπως γράφονται με βάση την ΚΥΑ .* [Οικ.38347/27-7-2018 (ΦΕΚ 3086/27-7-2018 τεύχος Β'](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000211_N0000027505_N0000027762_S0000136077#_blank)*). : “Παροχή οδηγιών για την κατάρτιση του προϋπολογισμού των Δήμων, οικονομικού έτους 2018 - τροποποίηση της υπ’ αριθμ. 7028/2004 (Β΄ 253) απόφασης” σε συνδυασμό με τις διατάξεις του άρθρου 77 του Ν. 4172/13.*

*Υποχρέωσή μας ως φορείς της γενικής κυβέρνησης είναι να κρατάμε τον προϋπολογισμό στα πλαίσια της γενικής δημοσιονομικής πολιτικής όπως σαφώς ορίζει ο Ν. 4270.*

*Ο προϋπολογισμός με βάση τις οδηγίες πρέπει να είναι ισοσκελισμένος και κατά προτεραιότητα εγγράφονται οι υποχρεωτικές δαπάνες και ότι περισσεύει κατανέμεται στις προαιρετικές δαπάνες . Από έργα από ιδίους πόρους εγγράφονται μόνο εκείνα που η δαπάνη τους αιτιολογείται από την ύπαρξη των εσόδων.*

*Από το Π.Δ.Ε απαγορεύεται η εγγραφή πιστώσεων παρά μόνο αν υπάρχει έγκριση με Α.Δ.Α.*

*Ο προϋπολογισμός με τα τελικά στοιχεία αυτά δηλαδή της 31/12/2021 θα γίνει ύστερα από σχετική αναμόρφωση και κατόπιν θα έχουμε την τελική εικόνα του.*

Υστερα από τα παραπάνω η Οικονομική Επιτροπή με την αριθμ.377/2021 (ΑΔΑ:97ΗΔΩΛΗ-ΠΘΝ) Απόφασή της εισηγείται την έγκριση την κατάρτιση του σχεδίου προϋπολογισμού του Δήμου Λεβαδέων για το οικονομικό έτος 2022 , το προσαρμοσμένο σχέδιο του προϋπολογισμοϋ οικονομικού έτους 2022 περιλαμβάνει έσοδα και έξοδα συνολικού ποσού **(30.107.010,59€),** συμπεριλαμβανομένου τόσο του χρηματικού υπολοίπου **(4.812.009,23 €)** όσο και του αποθεματικού **(222.717,00** **€**).

Ακολούθως ο Π.Ο.Υ είπε ότι από παραδρομή και υπό την πίεση του χρόνου δεν εντάχθηκαν στο σχέδιο του προϋπολογισμού, που εισάγεται ενώπιον σας για έγκριση τα παρακάτω δύο (2) έργα-δράσεις , που εγκρίνατε με την 124/8-12-2021 απόφασή σας περί έγκρισης τεχνικού προγράμματος εκτελεστέων έργων έτους 2022 (ΑΔΑ: ΨΙΩΨΩΛΗ-ΨΚΒ):

* «Επικαιροποίηση μελέτης εφαρμογής διαμόρφωσης περιβάλλοντος χώρου Δημαρχείου, τροποποίηση μελέτης εφαρμογής υπόγειου χώρου στάθμευσης στην πλατεία Λάμπρου Κατσώνη και σύνταξη τευχων δημοπράτησης» με πίστωση 150.000 ευρώ ενταγμένο στο πρόγραμμα «Αντώνης Τρίτσης» με ΑΔΑ: ΡΨΙ846ΜΤΛ6-Ν05
* «Κατασκευή εγκατάστασης καταφυγίου αδέσποτων ζώων (ενδιαίτημα σκύλων)» με πίστωση 50.000 ευρώ ενταγμένο στο πρόγραμμα «ΦΙΛΟΔΗΜΟΣ ΙΙ» (7898/02.02.2021 Απόφαση του Υπουργού Εσωτερικών (ΑΔΑ: 63ΡΡ46ΜΤΛ6-ΟΔΟ)

Εισηγήθηκε την ένταξη των δύο (2) έργων στον υπό έγκριση προϋπολογισμό οικονομικού έτους 2022, προκειμένου να δημοπρατηθούν έγκαιρα, ως κατωτέρω:

α) Εγγραφή στον προϋπολογισμό εσόδων έτους 2022:

- 50.000 ευρώ στον Κ.Α. Εσόδων 1322.069 με τίτλο «Επιχορήγηση από πρόγραμμα ΦΙΛΟΔΗΜΟΣ ΙΙ για Κατασκευή εγκατάστασης καταφυγίου αδέσποτων ζώων (ενδιαίτημα σκύλων)» και

- 150.000 ευρώ στον Κ.Α. Εσόδων 3123.004 με τίτλο «Επενδυτικό Δάνειο από το Τ. Π. και Δανείων, για την εκτέλεση του έργου «Παρεμβάσεις βελτίωσης του μικροκλίματος μέσω κατασκευής υποδομών για την ανάπτυξη αθλητικών δραστηριοτήτων, υπόγειων χώρων στάθμευσης και διαμορφώσεων υπαίθριων χώρων εκδηλώσεων και αναψυχής στο Δήμο Λεβαδέων», ο οποίος διαμορφώνεται στα 350.000 ευρώ

β) Εγγραφή στον προϋπολογισμό εξόδων έτους 2022:

- 50.000 ευρώ στον Κ.Α Εξόδων 64/7311.102 με τίτλο «Κατασκευή εγκατάστασης καταφυγίου αδέσποτων ζώων (ενδιαίτημα σκύλων)» και

- 150.000 ευρώ στον Κ.Α. Εξόδων 64/7413.002 με τίτλο «Επικαιροποίηση μελέτης εφαρμογής διαμόρφωσης περιβάλλοντος χώρου Δημαρχείου, τροποποίηση μελέτης εφαρμογής υπόγειου χώρου στάθμευσης στην πλατεία Λάμπρου Κατσώνη και σύνταξη τευχων δημοπράτησης»

Με την ένταξη των δύο (2) έργων ο συνολικός προϋπολογισμός έτους 2022 αυξάνεται στα έσοδα και έξοδα κατά 200.000 ευρώ και διαμορφώνεται στα 30.307.010,59 ευρώ αντί 30.107.010,59 ευρώ , όπως εμφανίζεται κατά ομάδα κατωτέρω και αναλυτικά στον συνημμένο πίνακα προϋπολογισμού:

**1. Εσοδα Προυπολογισμού έτους 2022**

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Περιγραφή** | **Διαμορφωθέντα 31/10/2021** | **Βεβαιωθέντα 31/10/2021** | **Εισπραχθέντα 31/10/2021** | **Εκτίμηση εισπράξεων 31/12/2021** | **Σχέδιο Προυπ/σμού 2022** |
| 0 | Τακτικά Εσοδα | 6.789.440,39 | 6.302.893,69 | 5.528.663,33 | 7.557.315,76 | 6.775.900,43 |
| 1 | Εκτακτα Εσοδα | 7.104.743,46 | 2.827.323,04 | 2.806.388,78 | 3.854.619,50 | 8.623.366,22 |
| 2 | Εσοδα Π.Ο.Ε. | 698.000,00 | 839.712,14 | 728.452,79 | 754.493,53 | 715.500,00 |
| 31 | Δάνεια | 712.524,72 | 660.567,54 | 660.567,54 | 660.567,54 | 800.000,00 |
| 32 | Εισπρακτέα Υπόλοιπα | 5.143.004,83 | 5.120.273,03 | 935.097,48 | 1.052.360,84 | 5.201.634,71 |
| 4 | Εισπράξεις υπέρ τρίτων | 3.464.850,00 | 2.526.851,06 | 2.523.885,85 | 3.509.706,52 | 3.378.600,00 |
| 5 | Χρημ. Υπόλοιπο | 5.020.338,40 | 5.020.338,40 | 5.020.338,40 | 5.020.338,40 | 4.812.009,23 |
|  | **Σύνολα** | **28.932.901,80** | **23.297.958,90** | **18.203.394,17** | **22.409.402,09** | **30.307.010,59** |

**2. Εξοδα Προυπολογισμού έτους 2022**

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Τίτλος εξόδων** | **Διαμορφωθέντα 31/10/2021** | **Τιμολογηθέντα 31/10/2021** | **Πληρωμές 31/10/2021** | **Εκτίμηση Πληρωμών 31/12/2021** | **Σχέδιο Προυπ/σμού 2022** |
| 6. | Εξοδα χρήσης | 11.704.861,08 | 7.730.342,91 | 7.525.920,08 | 10.095.884,22 | 11.547.076,06 |
| 7. | Επενδύσεις | 9.776.856,42 | 2.899.436,46 | 2.602.535,43 | 4.142.164,66 | 11.004.351,23 |
| 81 | Πληρωμές ΠΟΕ | 564.123,21 | 499.289,98 | 483.710,79 | 489.433,98 | 617.939,68 |
| 82 | Αποδόσεις υπέρ Δημοσίου και τρίτων | 2.839.148,03 | 2.186.407,65 | 2.186.407,65 | 2.869.910,00 | 2.884.148,03 |
| 85 | Προβλέψεις μη είσπραξης | 3.905.068,95 | 0,00 | 0,00 | 0,00 | 4.030.776,59 |
| 9. | Αποθεματικό | 142.844,11 | 0,00 | 0,00 | 0,00 | 222.719,00 |
|  | **Σύνολα** | **28.932.901,80** | **13.315.477,00** | **12.798.573,95** | **17.597.392,86** | **30.307.010,59** |

Το σώμα έκανε ομόφωνα δεκτή την πρόταση του Π.Ο.Υ

Ο Π.Ο.Υ στη συνέχεια ανέφερε ότι σύμφωνα με το άρθρο 12 του Ν. 4623/2019 ***1****α. το πρώτο εδάφιο της παραγράφου 8 του άρθρου 77 του ν. 4172/2013 (Α΄ 167) αντικαθίσταται ως εξής:*

*«8. Η συζήτηση και η ψήφιση του προϋπολογισμού διεξάγεται επί της εισήγησης της οικονομικής επιτροπής και επί των εναλλακτικών προτάσεων των παρατάξεων που τυχόν υποβλήθηκαν. Έγκυρες θεωρούνται οι ψήφοι υπέρ συγκεκριμένης πρότασης, είτε υπέρ της κατατεθείσας από την οικονομική επιτροπή είτε υπέρ εναλλακτικών προτάσεων, που κατατίθενται σύμφωνα με την παράγραφο 9.»*

*β. Η παράγραφος 9 του άρθρου 77 του ν. 4172/2013 (Α΄ 167) αντικαθίσταται ως εξής:*

*«9. Εναλλακτικές προτάσεις προϋπολογισμού κατατίθενται είτε στην οικονομική επιτροπή κατά το στάδιο σύνταξης του σχεδίου του προϋπολογισμού, είτε στο δημοτικό συμβούλιο κατά την πρώτη συζήτηση και ψήφιση του προϋπολογισμού. Οι εναλλακτικές προτάσεις συντάσσονται από τις προτείνουσες παρατάξεις ή τους προτείνοντες συμβούλους, συνοδεύονται από αιτιολογική έκθεση και εισήγηση της οικονομικής υπηρεσίας του δήμου, συζητούνται διακριτά και τίθενται σε ψηφοφορία κατά την ίδια συνεδρίαση που συζητείται το σχέδιο που έχει υποβληθεί από την οικονομική επιτροπή. Σε περίπτωση που τροποποιούν κωδικούς αριθμούς εσόδων και δαπανών, θα πρέπει να διασφαλίζεται πάντοτε η ισοσκέλιση τουλάχιστον του προϋπολογισμού, σύμφωνα με τα οριζόμενα στην παράγραφο 2 του παρόντος άρθρου. Κατά τη σύνταξη των προτάσεων από τις ενδιαφερόμενες παρατάξεις, οι αρμόδιες υπηρεσίες του δήμου παρέχουν κάθε σχετικό στοιχείο. Η πρόταση που συγκεντρώνει την απόλυτη πλειοψηφία των παρόντων μελών του δημοτικού συμβουλίου συνιστά τον εγκεκριμένο προϋπολογισμό. Αν καμία πρόταση δεν συγκεντρώνει την απόλυτη πλειοψηφία των παρόντων μελών του δημοτικού συμβουλίου, τότε η ψηφοφορία επαναλαμβάνεται μεταξύ των δύο πρώτων σε ψήφους προτάσεων και θεωρείται εγκεκριμένη η πρόταση που λαμβάνει τις περισσότερες ψήφους επί των παρόντων».*

*Επίσης σύμφωνα με την εγκύκλιο 108/2019 του ΥΠ.ΕΣ. Παρ. ΙΙΙ .Στην περίπτωση που δεν υποβληθεί καμία εναλλακτική πρόταση προς ψήφιση από το δημοτικό συμβούλιο, η πρόταση της Οικονομικής Επιτροπής θα τεθεί σε ψηφοφορία, η οποία θα διεξαχθεί κατά τα οριζόμενα στην παρ. 8 του αρ. 77 του ν. 4172/2013, σύμφωνα με την οποία έγκυρες θεωρούνται οι ψήφοι υττέρ της κατατεθείσας από την οικονομική επιτροπή πρότασης (απουσών εναλλακτικών όμοιων), ενώ λευκές ψήφοι δεν λαμβάνονται υπόψη για τον υπολογισμό της πλειοψηφίας.*

Ενημέρωσε επίσης το Σώμα ότι δεν κατατέθηκε καμία εναλλακτική πρόταση ούτε στην Οικονομική Επιτροπή κατά το στάδιο σύνταξης του προϋπολογισμού ούτε στο δημοτικό συμβούλιο όπως ρητά αναφέρεται στο παραπάνω άρθρο 12 του Ν. 4623/2019 και κατά συνέπεια η ψηφοφορία θα πρέπει να διεξαχθεί επί της προτάσεως της Οικονομικής Επιτροπής προς το Δημοτικό Συμβούλιο η οποία αποτυπώνεται στην υπ αριθμ 377/2021 **(**ΑΔΑ:97ΗΔΩΛΗ-ΠΘΝ**)**  **Απόφασή της όπως αυτή τροποποιήθηκε κατόπιν της εισήγησης-πρότασης του Π.Ο.Υ.**

Κατόπιν ο Πρόεδρος κάλεσε τα μέλη του Δημοτικού Συμβουλίου να τοποθετηθούν σχετικά.

* Ακολούθως το λόγο έλαβε η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» δημοτικός σύμβουλος κα Πούλου, η οποία είπε ότι ο προϋπολογισμός είναι ένα τεχνοκρατικό ζήτημα . Όλοι οι προϋπολογισμοί όλων των ετών περιείχαν στοιχεία που μπορεί και να είναι υπερτιμημένα ή που δεν είχαν εγγραφεί σαν έσοδα ή έξοδα αλλά παρέχεται στο δημοτικό συμβούλιο η δυνατότητα των απανωτών αναμορφώσεών του, προκειμένου αυτός να καλύπτει τις ανάγκες του Δήμου. Η κατάσταση του Δήμου μας είναι καλή , ο προϋπολογισμός σύμφωνα και με τη γνώμη του παρατηρητηρίου είναι ισοσκελισμένος . Τόνισε την ανάγκη ενίσχυσης των υπηρεσιών του δήμου έτσι ώστε να μπορούν να υλοποιηθούν οι στόχοι. Τέλος τόνισε την ανάγκη αυτονόμησης και οικονομικής αυτοτέλειας της αυτοδιοίκησης έτσι ώστε να μην εξαρτάται οικονομικά από την κεντρική διοίκηση .

- Ο επικεφαλής της παράταξης «ΛΑΪΚΗΣ ΣΥΣΠΕΙΡΩΣΗΣ ΛΙΒΑΔΕΙΑΣ» δημοτικός σύμβουλος κ. Μπράλιος Νικόλαος στην τοποθέτησή του δήλωσε ότι ο προϋπολογισμός είναι καταρτισμένος βάση των οδηγιών της ΚΥΑ ,είναι εγκάθετος και είναι ένα όπλο της κεντρικής κυβέρνησης, φροντίζει για να μη διασαλευτεί η κυριαρχία του κράτους . Δεν είναι ρεαλιστικός και αφήνει ασυγκίνητο τόσο τον ίδιο όσο και τους δημότες της πόλης . Δεν επιτρέπει την δραστηριοποίηση της κοινωνίας και είναι έτσι γραμμένος που να κρατά ανενεργούς τους πολίτες. Επίσης υστερεί σε θέματα κοινωνικής πολιτικής όπως στις υποδομές σχολικών κτιρίων, αντισεισμικής, αντιπλημμυρικής προστασίας . Όπως κάθε χρόνο ο προϋπολογισμός είναι υπερτιμημένος ενώ στην πραγματικότητα είναι πολύ μικρότερος και δήλωσε ότι θα τον καταψηφίσει

Απαντώντας ο κ. Δήμαρχος δήλωσε ότι ο προϋπολογισμός είναι ορθός – ισοσκελισμένος σύμφωνα με τις προϋποθέσεις που θέτει η σχετική νομοθεσία . Ο προτεινόμενος προϋπολογισμός είναι ρεαλιστικός πλην των επενδύσεων παρότι πιστεύω ότι πάμε καλά. Υπάρχουν στο πρόγραμμα για υλοποίηση έργα 4.000.000€ , έργα τα οποία πιστεύει ότι θα υλοποιηθούν και ευχαρίστησε για αυτό τις υπηρεσίες του δήμου για την προσπάθεια που καταβάλουν για την διασφάλιση των χρηματοδοτήσεων και την εκτέλεση των έργων. Οι αναμορφώσεις που έγιναν το έτος 2021 ήταν μειωμένες και αυτό δείχνει την ορθότητα του προϋπολογισμού . Τέλος δήλωσε ότι λόγω της μη πραγματοποίησης πολιτιστικών εκδηλώσεων λόγω της πανδημίας τα χρήματα αυτά θα διατεθούν ανάλογα με τις προτάσεις των υπηρεσιών , γιατί υπάρχει μια σχετική άνεση χρημάτων και φυσικά μεγάλο τμήμα αυτών θα διατεθούν για την ενίσχυση της κοινωνικής πολιτικής του Δήμου προς όφελος των δημοτών του.

* Κατόπιν ο Πρόεδρος κάλεσε τα μέλη του Δημοτικού Συμβουλίου να ψηφίσουν.

- Ακολούθως ο Πρόεδρος κάλεσε τους δημοτικούς συμβούλους να ψηφίσουν την έγκριση του προϋπολογισμού οικονομικού έτους 2022 , έτσι όπως αυτά καταρτίστηκαν και αποτυπώνονται στην υπ αριθμ 377/2022 Απόφαση της Οικονομικής Επιτροπής (ΑΔΑ: 97ΗΔΩΛΗ-ΠΘΝ) **όπως αυτή τροποποιήθηκε κατόπιν της εισήγησης του Π.Ο.Υ.** .

Υπέρ ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Δήμου Ιωάννης, 3)Τσεσμετζής Εμμανουήλ, 4). Σαγιάννης Μιχαήλ, 5) Σάκκος Μάριος,6) Γιαννακόπουλος Βρασίδας , 7) Αποστόλου Ιωάννης, 8) Καράβα Χρυσοβαλάντου, 9) Νταντούμη Ιωάννα, 10) Μερτζάνης Κων/νος 11) Μητάς Αλέξανδρος,12)Πούλου Γιώτα 13) Τόλιας Δημήτριος 13) Καπλάνης Κων/νος 14) Καραμάνης Δημήτριος

Συνεπώς σύμφωνα με τις διατάξεις στο άρθρο 12 του Ν. 4623/2019 και της παρ. ΙΙΙ της 108/2019 Εγκυκλίου του ΥΠΕΣ έγκυρες θεωρούνται μόνο οι υπέρ της παραπάνω πρότασης ψήφοι.

Οι κ.κ,. Μπράλιος και Τσιφής δήλωσαν ότι ακόμη και αν από τις διατάξεις του νόμου δεν θεωρούνται έγκυρες οι ψήφοι “ΚΑΤΑ” εμμένουν στην καταψήφιση του προϋπολογισμού.

Το Δημοτικό Συμβούλιο μετά από τη διενεργηθείσα ψηφοφορία και αφού έλαβε υπόψη του :

- Το άρθρο 77 του ν. 4172/2013 όπως τροποποιήθηκε από τις διατάξεις του άρθρου 12 του Ν.4623/2019

-Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,

- την παρ.ΙΙΙ της εγκ.108/2019 στην οποία αναφέρονται: Στην περίπτωση που δεν υποβληθεί καμία εναλλακτική πρόταση προς ψήφιση από το δημοτικό συμβούλιο, η πρόταση της Οικονομικής Επιτροπής θα τεθεί σε ψηφοφορία, η οποία θα διεξαχθεί κατά τα οριζόμενα στην παρ. 8 του αρ. 77 του ν. 4172/2013, σύμφωνα με την οποία έγκυρες θεωρούνται οι ψήφοι υττέρ της κατατεθείσας από την οικονομική επιτροπή πρότασης (απουσών εναλλακτικών όμοιων), ενώ λευκές ψήφοι δεν λαμβάνονται υπόψη για τον υπολογισμό της πλειοψηφίας.

- τις διατάξεις του άρθρου 4 του Ν. 4111/2013

- το άρθρο 266 του Ν.3852/2010 όπως ισχύει

- Το γεγονός ότι το Δημοτικό Συμβούλιο δεν έχει μεταβιβάσει επιπλέον αρμοδιότητες στις δημοτικές και τοπικές κοινότητες και συνεπώς δεν απαιτείται απόφαση των συμβουλίων των κοινοτήτων για τον προϋπολογισμό των αρμοδιοτήτων που τους έχουν μεταβιβασθεί

- Την 124/2021 (ΑΔΑ:ΨΙΩΨΩΛΗ-ΨΚΒ*)* Απόφαση του Δημοτικού Συμβουλίου “Περί έγκρισης του Τεχνικού Προγράμματος για το έτος 2022” .

-Τις αριθμ. . 348/2021 απόφαση της Οικονομικής Επιτροπής του Δήμου (ΑΔΑ:97ΜΓΩΛΗ-ΜΓΠ) με την οποία συντάχθηκε το σχέδιο του προϋπολογισμού οικονομικού έτους 2022 και 377/2021 απόφαση της Οικονομικής Επιτροπής του Δήμου (ΑΔΑ:97ΗΔΩΛΗ-ΠΘΝ)  αποφάσεις της Οικονομικής Επιτροπής, με την οποία προσαρμόστηκε το σχέδιο του προϋπολογισμού Δήμου Λεβαδέων, **όπως αυτή τροποποιήθηκε κατόπιν της εισήγησης του Π.Ο.Υ.**

-Την με αρ. Πρωτ. 2286/17-12-2021 γνώμη του Παρατηρητηρίου Οικονομικής Αυτοτέλειας των Ο.Τ.Α **και οι οδηγίες του Υπουργείου Εσωτερικών**, που ακολούθησαν την ανάρτηση του προϋπολογισμού στη βάση δεδομένων του ΥΠΕΣ

-  την  **Κ.Υ.Α.55040/21-7-2021** «Παροχή οδηγιών για την κατάρτιση του προϋπολογισμού των δήμων, οικονομικού έτους 2022»

- την υπ αριθμ.  **34574/05-07-2018 ( ΦΕΚ 2942 και 3635 B΄)** κοινή απόφαση των Υπουργών Εσωτερικών και Οικονομικών «Καθορισμός στοχοθεσίας οικονομικών αποτελεσμάτων και διαδικασίας παρακολούθησης των προϋπολογισμών των ΟΤΑ και των νομικών προσώπων της Τοπικής Αυτοδιοίκησης από το Παρατηρητήριο Οικονομικής Αυτοτέλειας των ΟΤΑ.-Θέματα Λειτουργίας του Παρατηρητηρίου Οικονομικής Αυτοτέλειας των ΟΤΑ»

-Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης και στην τηλεδιάσκεψη

- Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Α) Εγκρίνει** τον προϋπολογισμό των εσόδων και εξόδων του Δήμου Λεβαδέων για το οικονομικό έτος 2022, έτσι όπως καταρτίσθηκαν και προτάθηκαν από την Οικονομική Επιτροπή με την υπ αριθμ 377/2021 (ΑΔΑ:97ΗΔΩΛΗ-ΠΘΝ)  **Απόφασή της,**  και **αποτελεί αναπόσπαστο μέρος της παρούσας απόφασης, όπως αυτή τροποποιήθηκε κατόπιν της εισήγησης του Π.Ο.Υ.**  **που περιλαμβάνει έσοδα και έξοδα συνολικού ποσού (30.307.010,59 ευρώ), συμπεριλαμβανομένου τόσο του χρηματικού υπολοίπου (4.812.009,23 ευρώ) όσο και του αποθεματικού (222.719,00 ευρώ), όπως συνοπτικά εμφανίζονται στους κατωτέρω πίνακες**

**1. Έσοδα Προϋπολογισμού έτους 2022**

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Περιγραφή** | **Διαμορφωθέντα 31/10/2021** | **Βεβαιωθέντα 31/10/2021** | **Εισπραχθέντα 31/10/2021** | **Εκτίμηση εισπράξεων 31/12/2021** | **Σχέδιο Προυπ/σμού 2022** |
| 0 | Τακτικά Εσοδα | 6.789.440,39 | 6.302.893,69 | 5.528.663,33 | 7.557.315,76 | 6.775.900,43 |
| 1 | Εκτακτα Εσοδα | 7.104.743,46 | 2.827.323,04 | 2.806.388,78 | 3.854.619,50 | 8.623.366,22 |
| 2 | Εσοδα Π.Ο.Ε. | 698.000,00 | 839.712,14 | 728.452,79 | 754.493,53 | 715.500,00 |
| 31 | Δάνεια | 712.524,72 | 660.567,54 | 660.567,54 | 660.567,54 | 800.000,00 |
| 32 | Εισπρακτέα Υπόλοιπα | 5.143.004,83 | 5.120.273,03 | 935.097,48 | 1.052.360,84 | 5.201.634,71 |
| 4 | Εισπράξεις υπέρ τρίτων | 3.464.850,00 | 2.526.851,06 | 2.523.885,85 | 3.509.706,52 | 3.378.600,00 |
| 5 | Χρημ. Υπόλοιπο | 5.020.338,40 | 5.020.338,40 | 5.020.338,40 | 5.020.338,40 | 4.812.009,23 |
|  | **Σύνολα** | **28.932.901,80** | **23.297.958,90** | **18.203.394,17** | **22.409.402,09** | **30.307.010,59** |

**2. Έξοδα Προϋπολογισμού έτους 2022**

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Τίτλος εξόδων** | **Διαμορφωθέντα 31/10/2021** | **Τιμολογηθέντα 31/10/2021** | **Πληρωμές 31/10/2021** | **Εκτίμηση Πληρωμών 31/12/2021** | **Σχέδιο Προυπ/σμού 2022** |
| 6. | Εξοδα χρήσης | 11.704.861,08 | 7.730.342,91 | 7.525.920,08 | 10.095.884,22 | 11.547.076,06 |
| 7. | Επενδύσεις | 9.776.856,42 | 2.899.436,46 | 2.602.535,43 | 4.142.164,66 | 11.004.351,23 |
| 81 | Πληρωμές ΠΟΕ | 564.123,21 | 499.289,98 | 483.710,79 | 489.433,98 | 617.939,68 |
| 82 | Αποδόσεις υπέρ Δημοσίου και τρίτων | 2.839.148,03 | 2.186.407,65 | 2.186.407,65 | 2.869.910,00 | 2.884.148,03 |
| 85 | Προβλέψεις μη είσπραξης | 3.905.068,95 | 0,00 | 0,00 | 0,00 | 4.030.776,59 |
| 9. | Αποθεματικό | 142.844,11 | 0,00 | 0,00 | 0,00 | 222.719,00 |
|  | **Σύνολα** | **28.932.901,80** | **13.315.477,00** | **12.798.573,95** | **17.597.392,86** | **30.307.010,59** |

**Β)** Επισυνάπτεται ο προϋπολογισμός εσόδων – εξόδων του οικονομικού έτους 2022 και αποτελεί αναπόσπαστο μέρος της παρούσας

**Γ)** Ο προϋπολογισμός να δημοσιευθεί σύμφωνα με τις κατά νόμο διατυπώσεις

Οι ψήφοι των κ.κ. Μπράλιου και Τσιφή δεν θεωρούνται έγκυρες σύμφωνα με το άρθρο 12 του Ν.4623/2019 και την υπ αριθ. 108/2019 εγκύκλιο του ΥΠΕΣ , επειδή δεν έχει κατατεθεί εναλλακτική πρόταση.

Το Δ.Σ. εξουσιοδοτεί τον Δήμαρχο να υποβάλλει στον Συντονιστή της Αποκεντρωμένης Διοίκησης Θεσσαλίας – Στερεάς Ελλάδας επικυρωμένο αντίγραφο της απόφασης αυτής.

**Η παρούσα απόφαση πήρε αριθμό 127/2021.**

**Ο Πρόεδρος του Δ.Σ.**

**Μητάς Αλέξανδρος**

|  |  |  |  |  |  |
| --- | --- | --- | --- | --- | --- |
|  | | **ΤΑ ΜΕΛΗ** | | ΠΙΣΤΟ ΑΠΟΣΠΑΣΜΑ | |
| 1 | | Καλογρηάς Αθανάσιος | |  | |
| 2 | | Τσεσμετζής Εμμανουήλ | | Λιβαδειά αυθημερόν | |
| 3 | | Δήμου Ιωάννης | | Ο Δήμαρχος Λεβαδέων | |
| 4 | | Αποστόλου Ιωάννης | |  | |
| 5 | | Σάκκος Μάριος | | ΙΩΑΝΝΗΣ .Δ. ΤΑΓΚΑΛΕΓΚΑΣ | |
| 6 | Νταντούμη Ιωάννα | |  | |
| 7 | | Καράβα Χρυσοβαλάντου Βασιλική (Βάλια) | |  | |
| 8 | | Μερτζάνης Κων/νος | |  | |
| 9 | | Γιαννακόπουλος Βρασίδας | |  | |
| 10 | | Σαγιάννης Μιχαήλ | |  | |
| 11 | | Πούλου Γιώτα | |  | |
| 12 | | Καπλάνης Κων/νος | |  | |
| 13 | | Τόλιας Δημήτριος | |  | |
| 14 | | Παπαϊωάννου Λουκάς | |  | |
| 15 | | Μπράλιος Νικόλαος | |  | |
| 16 | | Τσιφής Δημήτριος | |  | |
| 17 | | Καραμάνης Δημήτριος | |  | |